# Az Örökös ökoiskola munkaterve

## Személyi és tárgyi feltételek

Tantestület egésze és a technikai dolgozók.

Sajnos az utóbbi évtizedben sokat romlott a kollégák fenntartható életmódba vetett hite, ez tükröződik az ökoiskolai kitűzött célok végrehajtásának sikertelenségében is (bulikon eldobható eszközök, kerti parti érdektelenség miatt maradt el …).

Az ökoiskola sikeres pályázatokon szerzett eszközei eltűntek, szétszórodta (ponyvák, evőeszközök, zsákok, kesztyűk…), helyhiányra hivatkozva.

Az országos szelektívgyűjtési rendszerek és azok feltételeinek sűrű változása szervezhetetlenné teszi az iskolai válogatógyűjtést. Még a kollégák sem látják át, hogy mikor, mit, hová.

## Kiemelt célok, feladatok a 2024-2025-ös tanévre:

Szülők bevonása az örökös ökoiskolai célok megvalósításába.

Az 50 Ft-os betétdíjas göngyöleg kezelése.

Az iskola természeti környezetének kihasználása oktatási célokra (miawaki erdő, kerti tó, tanösvény, Rákos-patak, Népkert, Naplás-tó, Merzse-mocsár…).

## További feladatok

A szelektív hulladékgyűjtés osztályszintű megvalósulásának kezdeményezése.

Az újrahasznosítás kiterjesztése minél több területre.

Személyes környezet tisztasága.

Az iskolai büfé kínálatának felülvizsgálata, egészséges, tápláló és a fenntarthatóságnak megfelelő üzemeltetés szerinti megállapodás kötése.

## Az éves feladatok, programok ütemterve

|  |  |  |
| --- | --- | --- |
| *Időpont* | *Feladat, program* | *Felelős* |
| 2024. 09. 16-20.? | papírgyűjtés | Braxátor |
| 2024. 10. 12. | Csoma-túra | Németh Z. |
| 2024. 12. 10–20. | öko-karácsony | Braxátor |
| 2025. 02. 05. | Önellenőrzés | Braxátor |
| 2025. 03. 22. | Víz világnapja |  |
| 2025. 04. 7–11. | papírgyűjtés | Braxátor |
| 2025. 05. 9-10. | Madarak és fák napja | alsó tagozat |
| 2025. 06. 05. | Környezetvédelmi világnap | felső tagozat |
|  | Erdei iskola | Szolnokné |
|  | Vándortábor | Fehérné |
| 2025. 08. 12–18. | Kerékpáros vándortábor | Mészáros Edit |

## Egyéb

Az Örökös Ökoiskolai cím megtartásához szükséges önellenőrző monitoring elvégzése februárban.